เซี่ยงไฮ้คอมโพสิตปิดพุ่ง 1.82% รับคาดการณ์แบงก์ชาติจีนผ่อนคลายการเงิน
เซี่ยงไฮ้คอมโพสิตปิดพุ่ง 1.82% รับคาดการณ์แบงก์ชาติจีนผ่อนคลายการเงิน
12 ก.ค. 2559

ดัชนีเซี่ยงไฮ้คอมโพสิตตลาดหุ้นจีนปิดพุ่งขึ้นในวันนี้ โดยดัชนีเซี่ยงไฮ้คอมโพสิตพุ่ง 54.46 จุด หรือ 1.82% ปิดที่ 3,049.38 จุด ส่วนดัชนีหุ้นเสิ่นเจิ้น พุ่ง 1.54% ปิดที่ 10,757.85 จุด เนื่องจากการคาดการณ์ที่ว่า ธนาคารกลางจีนจะผ่อนคลายนโยบายทางการเงินภายหลังจากที่จีนได้เผยข้อมูลดัชนี CPI ที่อ่อนตัวลง
ตลาดได้แรงหนุนจากการคาดการณ์ที่ว่า ธนาคารกลางจีนจะผ่อนคลายนโยบายการเงินเพิ่มเติม หลังจากตัวเลขเงินเฟ้อของจีนชะลอตัวลง โดยสำนักงานสถิติแห่งชาติจีน (NBS) เปิดเผยเมื่อวันอาทิตย์ที่ผ่านมาว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ขยับขึ้นเพียง 1.9% ในเดือนมิ.ย. เมื่อเทียบเป็นรายปี ซึ่งชะลอตัวลงจากเดือนพ.ค.ที่ขยายตัว 2% และเดือนเม.ย.ที่ขยายตัว 2.3%